**המרכז כמדריך – חווית חניכות האם מתקיימת?**

\*\*\* המטרה של היחידה היא יצירת מודל משותף לתנאים המקיימים חווית חניכות

**מתודה 1 – שיתוף**

כל מרכז.ת יכתבו על פתק קטן חווית חניכות אישית – שהם עברו או העבירו. לאחר מכן ניקח את הפתקים ונחלק בסדר אקראי למרכזימ.ות וכל מרכז.ת יספר מה קיבל ומדוע לדעתם החוויה המתוארת בפתק היתה משמעותית עבור אותו אדם שכתב אותה.

באמצעות הדברים שיעלו, יחד עם שיתוף יותר מעמיק של המרכזמ.ות, נעלה רעיונות לשאלה - **מהי חווית חניכות?** – נכתוב את הדברים על הלוח.

25 דק'

**מתודה 2 – עבודה קבוצתית**

נחלק את המעגל לקבוצות עבודה של שלושה חברימ.ות וכל קבוצה תקבל פתקים בשני צבעים – על כל פתק יכתבו המרכזימ.ות את הדברים הבאים : **(נחלק לכל קבוצה טקסטים מעוררי השראה – נספחים)**

אדום - חמישה מרכיבים הכרחיים לדעתך לקיום חווית חניכות **(מה)** – פתק לכל מרכיב

לאחר מכן , יעברו לפתק הבא -

צהוב – איך עושים את זה? **(כיצד) –** מומלץ וכדאי לכתוב כמה דרכים לביצוע

לאחר שיכתבו את כל הפתקים , ידביקו המרכזים את הכל על מסמך **" חווית החניכות שאני רוצה לייצר היא..."** ונשתף במעגל.

25 דק'

**חלק שלישי – סיכום**

* מה החשיבות של חווית החניכות עבור חברי השכבה הבוגרת שלכם?
* מה ההבדל בין חניכה וליווי לבין חווית חניכות ?
* האם אנחנו מייצרים **מספיק** חווית חניכות בשבטים שלנו?
* מי עושה זאת – אנחנו או מדריכי השכבה? איפה זה קורה?
* מה חסר לנו בכדי לעשות זאת?
* מה עוזר לנו ?

30 דק'

"אין לתת לילד מורה האוהב את הספר ואינו אוהב את האדם". יאנוש קורצ'אק

הגדרת ויקיפדיה למושג **"חניך"**

חניך הוא אחד הפרטים בתוך מסגרת [בלתי פורמלית חינוכית](https://he.wikipedia.org/wiki/%D7%97%D7%99%D7%A0%D7%95%D7%9A_%D7%91%D7%9C%D7%AA%D7%99_%D7%A4%D7%95%D7%A8%D7%9E%D7%9C%D7%99) כמו [תנועת נוער](https://he.wikipedia.org/wiki/%D7%AA%D7%A0%D7%95%D7%A2%D7%AA_%D7%A0%D7%95%D7%A2%D7%A8), [ארגון נוער](https://he.wikipedia.org/w/index.php?title=%D7%90%D7%A8%D7%92%D7%95%D7%9F_%D7%A0%D7%95%D7%A2%D7%A8&action=edit&redlink=1) או [מרכז קהילתי](https://he.wikipedia.org/wiki/%D7%9E%D7%A8%D7%9B%D7%96_%D7%A7%D7%94%D7%99%D7%9C%D7%AA%D7%99). הוא משתייך ל[קבוצה](https://he.wikipedia.org/wiki/%D7%A7%D7%91%D7%95%D7%A6%D7%94_%28%D7%94%D7%93%D7%A8%D7%9B%D7%94%29) אותה מוביל ה[מדריך](https://he.wikipedia.org/wiki/%D7%9E%D7%93%D7%A8%D7%99%D7%9A_%D7%A0%D7%95%D7%A2%D7%A8) שאחראי על  כל פעילות הקבוצה וכחלק מזה על השתתפותו של החניך ומעורבותו בה. לרוב, החניך צעיר ממדריכו במספר שנים.

תפקידי החניך הנמצא בתוך הקבוצה מגוונים. מצד אחד מצופה ממנו ללמוד תכנים אותם מעביר לו המדריך, אך מנגד מצופה ממנו לגלות מעורבות ויוזמה בפעילות ככלל ובדינמיקה החברתית בפרט. החניך רוכש [ידע](https://he.wikipedia.org/wiki/%D7%99%D7%93%D7%A2), מיומנויות, תכונות ו[ערכים](https://he.wikipedia.org/wiki/%D7%A2%D7%A8%D7%9A_%28%D7%90%D7%AA%D7%99%D7%A7%D7%94%29), לרוב דרך התנסות וחוויה ומתוך עולמו.

להבדיל, ניתן למצוא שימוש במושג זה גם [בחינוך הפורמלי](https://he.wikipedia.org/wiki/%D7%97%D7%99%D7%A0%D7%95%D7%9A_%D7%A4%D7%95%D7%A8%D7%9E%D7%9C%D7%99) במוסדות בהם מתקיימת [חניכה](https://he.wikipedia.org/wiki/%D7%97%D7%A0%D7%99%D7%9B%D7%94) לתלמידים במסגרת עבודה פרטנית.

[תנועות הנוער](https://he.wikipedia.org/wiki/%D7%AA%D7%A0%D7%95%D7%A2%D7%95%D7%AA_%D7%94%D7%A0%D7%95%D7%A2%D7%A8) ו[ארגוני הנוער](https://he.wikipedia.org/w/index.php?title=%D7%90%D7%A8%D7%92%D7%95%D7%A0%D7%99_%D7%94%D7%A0%D7%95%D7%A2%D7%A8&action=edit&redlink=1) החלו לקום בתחילת המאה העשרים וגייסו אליהם ילדים מגיל 10- 11 ועד לגיל 18. ב[תנועות הנוער היהודיות הציוניות](https://he.wikipedia.org/wiki/%D7%AA%D7%A0%D7%95%D7%A2%D7%95%D7%AA_%D7%94%D7%A0%D7%95%D7%A2%D7%A8_%D7%94%D7%99%D7%94%D7%95%D7%93%D7%99%D7%95%D7%AA_%D7%94%D7%A6%D7%99%D7%95%D7%A0%D7%99%D7%95%D7%AA) למשל, כאשר סיים החניך את לימודיו, בגיל 17- 188, הוא היה זכאי לעבור הכשרה ולהתנסות בחיי שיתוף חקלאיים כהכנה לחיים בארץ ישראל. צעירים אלו נבחרו בקפידה על סמך פעילותם בתנועה. לרבים מהם הייתה זו הדרך היחידה להשגת [אשרת עלייה לארץ ישראל](https://he.wikipedia.org/wiki/%D7%A1%D7%A8%D7%98%D7%99%D7%A4%D7%99%D7%A7%D7%98), בשל חוסר יכולת כלכלית.

**הגדרת המושג "חניכה"**

חניכה היא מערכת יחסים המכוונת להתפתחות אישית, שבה [אדם](https://he.wikipedia.org/wiki/%D7%90%D7%93%D7%9D) מנוסה או בעל [ידע](https://he.wikipedia.org/wiki/%D7%99%D7%93%D7%A2) רב יותר מסייע בהנחייתו של אדם בעל ידע או ניסיון מצומצמים יותר. החניכה היא יותר ממתן סיוע או מענה על שאלות. החניכה היא [קשר בין אישי](https://he.wikipedia.org/wiki/%D7%A7%D7%A9%D7%A8%D7%99%D7%9D_%D7%91%D7%99%D7%9F-%D7%90%D7%99%D7%A9%D7%99%D7%99%D7%9D) מתמשך של [למידה](https://he.wikipedia.org/wiki/%D7%9C%D7%9E%D7%99%D7%93%D7%94), דיאלוג ואתגר.

 **הגדרה מילונית למושג "חוויה"**

1. דבר-מה שעושים, התנסות – "באמצע המדיטציה חוויתי חוויה  חוץ⁻גופנית."

2. אירוע מרגש וחיובי מאוד – "הטיול לאילת היה ממש חוויה."